b'\n_START_ARTICLE_\nDominic Purcell\n_START_SECTION_\n\xc5\xbdivljenje\n_START_PARAGRAPH_\nNjegov o\xc4\x8de je po rodu Norve\xc5\xbean, mati pa Irka. Ko je bil star 2 leti, se je dru\xc5\xbeina preselila v Avstralijo. Po prekinitvi srednje \xc5\xa1ole je bil zaposlen kot vrtnar. \xc4\x8ceprav so se mu igralci (kot sam pravi) sprva zdeli\xc2\xa0\xc2\xbb\xc4\x8dudni\xc2\xab, se je predal igralstvu.\n_START_SECTION_\nDose\xc5\xbeki\n_START_PARAGRAPH_\nPurcell je postal znan predvsem kot igralec v serijah. Kariero je za\xc4\x8del v letih 1997/1998 v serijah\xc2\xa0\xc2\xbbRaw FM\xc2\xab,\xc2\xa0\xc2\xbbMoby Dick\xc2\xab\xc2\xa0in\xc2\xa0\xc2\xbbWater Rats\xc2\xab. Prvo pomembnej\xc5\xa1o filmsko vlogo je dobil leta 2000 v filmu Misija - nemogo\xc4\x8de 2. Kasneje je zaslovel v Foxovi nanizanki John Doe iz leta 2002. Po tem uspe\xc5\xa1nem projektu je nastopil v filmu Rezilo - Trojica ob Wesleyju Snipesu in Jessici Biel. Po nastopu v eni epizodi priljubljene nanizanke Zdravnikova vest je dokon\xc4\x8dno postal prepoznaven igralec ob strani Wentwortha Millerja v \xc5\xa1e eni uspe\xc5\xa1ni Foxovi nanizanki Beg iz zapora iz leta 2005. Septembra 2008 je nadaljeval vlogo ube\xc5\xbenika Lincolna Burrowsa v zadnji, \xc4\x8detrti sezoni te nanizanke.'